section_heading: Wikinfo
paragraph_text: Wikinfo ili Internet-Encyclopedia je nastala izdvajanjem od Wikipedije nakon 2003., a osnivač i voditelj je Fred Bauder i dosad ima preko 58.000 članaka s GNU licencom. Po značajkama je približno na prijelazu između prave Wikipedije i novijeg tipa Citizendium (vidi niže). Simbolična maskota za Wikinfo je znak mudre sove. Osim manjeg broja suradnika i natuknica, za Wikinfo je značajna i slabija tehnička oprema pa je teži unos i prerada tekstova. Tekstovi se tek dijelom prenose iz Wikipedije i sličnih GNU-izvora, ali uz obaveznu stručnu provjeru i doradu. Glavni Wikinfo je na engleskom, no postoje inačice Wikiinfa i na nekim drugim europskim jezicima, uključujući i hrvatski.